Ferrari 150° Italia

Ferrari 150° Italia (anksčiau vadintas Ferrari F150, o po pirmojo pavadinimo pakeitimo Ferrari F150th Italia) – Formulės 1 automobilis, kurį 2011 m. sezone naudojo Scuderia Ferrari ekipa. Tai yra 57-asis Ferrari pagamintas Formulės 1 modelis. Ferrari 150° Italia pavadinimas simbolizuoja 150-ąsias Italijos susivienijimo metines.Ferrari’s new Formula 1 car to be called F150 Modelis buvo pristatytas 2011 m. sausio 28 d. komandos bazėje Maranelo mieste Italijoje.F150 pristatymo video 

 Pavadinimo pakeitimas 
Paskelbus apie šį modelį, Ferrari jį pavadino F150. Tačiau vasario mėnesį JAV automobilių gamintojas Ford paskelbė, kad yra nepatenkintas Ferrari modelio pavadinimo panašumu į jų visureigio Ford F-150 ir ruošiasi kreiptis į teismą. Vasario 10 dieną Ferrari paskelbė, kad pervadina savo modelį į Ferrari F150th Italia. Taip pat italų gamintojas paskelbė, kad nesupranta, kodėl Ford pasipiktino, nes Ferrari modelis nėra serijinės gamybos.„Ferrari“ pervadino bolidą

Vėliau kovo mėnesį Ferrari komanda dar kartą oficialiai pakeitė šio modelio pavadinimą į Ferrari 150° Italia.„Ferrari“ pakoregavo bolido pavadinimą

 Techniniai duomenys 
 Važiuoklė – anglies pluoštas, korėta kompozitinė struktūra;
 Variklis – Ferrari Type 056 2,398 cm³, V8 (90°), apribotas iki 18,000 apsisukimų per min., 95 kg.;
 Pavarų dėžė – išilginė, sekvencinė pusiau automatinė (7 pavaros + atbulinės eigos), valdoma elektronika, įmontuota spartaus perjungimo sistema;
 Svoris – 640 kg (su vairuotoju, vandeniu ir visais priedais);
 Kuras – Shell V-Power ULG 66L/2 kuras, Shell Helix Ultra tepalai;
 Padangos – Pirelli P Zero, BBS Wheels ratlankiai (priekiniai ir galiniai): 13";

 2011 m. sezonas 
Jau pirmose lenktynėse Australijoje matėsi akivaizdus komandos atsilikimas nuo lyderių – kvalifikacijoje lenktynininkai sugebėjo užimti tik 5 ir 8 vietas, o lenktynėse pakilti vos per vieną poziciją. Vėlesnėse lenktynėse rezultatai buvo panašūs, o finišuoti ant podiumo pavyko Fernando Alonso tik ketvirtose lenktynėse Turkijoje.

Vėliau ispanas dar 8 kartus lipo ant podiumo ir pelnė vienintelę komandos pergalę Didžiojoje Britanijoje. Tuo tarpu brazilas Felipe Massa nesugebėjo prisitaikyti prie automobilio ir nė karto nefinišavo aukščiau penktosios vietos.

Komanda surinkusi 375 taškus antrą sezoną iš eilės baigė trečioje vietoje.

 Pilni Formulės 1 rezultatai 
(paryškintos pole pozicijos; pakreipti greičiausi ratai)
 Sezonas Komanda Variklis Padangos Lenktynininkai 1 2 3 4 5 6 7 8 9 10 11 12 13 14 15 16 17 18 19 Taškai Vieta 2011 Scuderia Ferrari Marlboro Ferrari 056 V8  AUS MAL CHN TUR ESP MON CAN EUR GBR GER HUN BEL ITA SIN JPN KOR IND ABU BRA 375 3 Alonso467352Ret212343425324 Massa75611RetRet6555686976Ret55

 Nuorodos 
Oficiali Ferrari 150° Italia svetainė 

 Šaltiniai 

Kategorija:Formulės 1 automobiliai
Kategorija:Scuderia Ferrari